[image: Obrázok]                                                                                                                         
Hodnotiaca správa
Hviezdoslavov Kubín 2027
Hodnotiaca správa slúži ako podklad pre odborného pracovníka Národného osvetového centra pre umelecký prednes, ktorému poskytuje informácie o priebehu príslušného kola súťaže a jeho umeleckej úrovni. Zároveň je podkladom pre dokumentáciu odbornej komisie pre oblasť E – umelecký prednes, divadlá poézie a recitačné kolektívy, ktorá prideľuje finančné príspevky pre nasledujúci ročník.
V prípade záujmu účastníka Hviezdoslavovho Kubína o spätnú väzbu môže byť hodnotiaca správa na požiadanie sprístupnená.
Informácie uvedené v hodnotiacej správe majú zároveň dokumentačnú a historickú hodnotu. Umožňujú sledovať vývoj konkrétnych recitátorov a divadelných kolektívov, zmeny na jednotlivých stupňoch súťaže, ako aj úroveň a smerovanie súťaže v jednotlivých ročníkoch.
Prosíme, aby ste hodnotenie spracovali čo najkonkrétnejšie, vecne a odborne. Uvádzajte najmä skutočnosti a postrehy, ktoré môžu byť užitočné pri ďalšej práci s účastníkmi, pri hodnotení súťaže alebo pri jej dokumentovaní.
Organizátor je povinný odovzdať hodnotiacu správu do siedmich dní od ukončenia súťaže. Prosíme preto o jej odoslanie bez zbytočného odkladu.
Hodnotiaca správa sa vypĺňa a odovzdáva elektronicky; nie je potrebné ju podpisovať.

Stupeň súťaže: 
Miesto, okres, kraj: 
Názov podujatia: 
Termín a miesto konania: 
Kategória: 
Meno a priezvisko porotcu, ktorý vypĺňa hodnotenie:


Celkové zhodnotenie umeleckej úrovne:
(Zhodnoť komplexne súťaž a jej úroveň – všetkých súťažiacich spoločne, nie jednotlivo: dramaturgiu, využitie tvorivosti a osobných prístupov recitátorov/divadiel, pôsobivosť prednesov/divadiel podľa kritérií hodnotenia.)

Celkové zhodnotenie slúži k lepšiemu obrazu o úrovni kola:
– počet recitátorov alebo divadiel poézie/recitačných kolektívov
– dramaturgia (napr. prevažne slovenskí autori, aké témy, aké texty sa opakujú?)
– špecifiká daného kola a jeho úrovne (napr. nedostatočné pochopenie textov, neprirodzená intonácia, objavná dramaturgia, často recitované texty)
Kritériá hodnotenia sú inšpiráciou (vodidlom), na čo sa sústrediť pri hodnotení. Pri celkovom hodnotení však porotca nemá odpisovať kritériá, ale zamýšľať sa komplexne nad prednesmi/divadlami poézie či recitačnými kolektívmi.
Vyhodnocuje sa vždy za kategóriu, napr I. kategória poézia, nie za všetky kategórie naraz.


Zdôvodnenie výsledkov súťaže:
(Zdôvodni výsledky súťaže. Rozpíš jednotlivé miesta a k nim podľa propozícií a kritérií hodnotenia odôvodni, prečo sa porota rozhodla udeliť jednotlivé miesta.)

Umiestnenie, meno recitátora, čo recitoval (autor, dielo) a základné zdôvodnenie, prečo recitátor získal svoje umiestnenie. Nie všeobecné kritériá alebo odrážkovité heslá, ale plastický obraz o tom, v čom bol umelecký výkon prínosný. Vrátane odporúčaní – na čom by mohol recitátor či súbor pracovať. Popíšte interpretáciu, klady a zápory prednesu. 

1. miesto – 

2. miesto – 

3. miesto – 

Čestné uznanie – 


Pozitíva a negatíva súťaže:
(Vyjadri sa k organizácii, k miestu konania, k okolnostiam súťaže.)

Vyjadrenie k organizácii súťaže. Spätná väzba – smerom k pochvale alebo k zlepšeniu organizátora súťaže. Napríklad: čas na rozborový seminár bol príliš krátky, recitátori ne/mali vhodné prostredie – hluk, svetlo, miestnosť a pod. Môžete sa zamyslieť nad celkovou organizáciou. 

